Diari Oficial de la Generalitat Valenciana


Sumari del DOGV 9819, del 02-04-2024 (2024/2138)

RESOLUCIÓ de 22 de novembre de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació d'una herència per la Generalitat. Expedient ABI 486/2022.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2138


Data del document
:   22-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 22 de novembre de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació d'una herència per la Generalitat. Expedient ABI 486/2022. [2024/2138]  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant un escrit de denúncia presentat per denunciant, de la defunció de Desamparados Rocati Domínguez, sense aportar cap documentació sobre aquest tema.  
De les actuacions dutes a terme per aquesta direcció general, es constata que va morir el 12 de gener de 2013, sense haver atorgat testament.  
Acreditat el seu empadronament a l'Ajuntament de València amb destinació al de Manises i atés que no consten, en principi, més persones amb dret a heretar, amb data 17 de febrer de 2023, la directora general del Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de la causant, que s'ha publicat en el Diari Oficial de la Generalitat Valenciana de 3 d'abril de 2023 i que s'ha exposat en el tauler d'edictes de l'Ajuntament de Manises del 7 de setembre al 7 d'octubre de 2023.  
  
Amb data 26 d'octubre de 2023, es trasllada a l'Advocacia General de la Generalitat una proposta de resolució d'acceptació, a l'efecte que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 15 de novembre de 2023, es rep un informe favorable.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua de Desamparados Rocati Domínguez i que s'adjudique els béns i drets de l'herència, després d'haver obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
- Finca número 48912, inscrita en el Registre de la propietat de València número 2, foli 59, tom 2095, llibre 533. Habitatge situat al carrer de Tres Forques, número 88, València. Ple domini.  
- Titular de compte en el Banc de Santander, amb saldo, en data 24 de març de 2023, de 6.626, 81 €.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la persona causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a alienar-lo.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestada, en el qual s'integraran la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 22 de novembre de 2023.- El director general de Patrimoni: Antonio Joaquín Woodward Poch.